**Braille-neuvottelukunnan kokous 1/2015**  
Aika: Keskiviikko 28.1.2015 klo 10  
Paikka: Celia-kirjasto, kokoushuone Cely

Paikalla: Teuvo Heikkonen

Riitta Eronen

Markku Leskinen

Tuija Piili-Jokinen

Maria von Rutenberg

Kirsi Ylänne (osallistui etäyhteydellä)

Sihteeri: Tiia Haapakoski

Poissa: Teemu Kuusisto

**PÖYTÄKIRJA**

1. Kokouksen avaus ja päätösvaltaisuus

Kokous aloitettiin klo 10.13 ja todettiin päätösvaltaiseksi.

2. Edellisen kokouksen pöytäkirjan (26.11.2014) hyväksyminen

Edellisen kokouksen pöytäkirja hyväksyttiin sellaisenaan.   
  
3. Braille-neuvottelukunnan toimintakertomus vuodelta 2014

Käytiin toimintakertomus läpi. Toimintakertomukseen lisätään Goodfeel-projekti ja koulutustilaisuus sekä pistekirjoituksen alkeet. Kirsi tekee korjaukset ja lähettää uuden neuvottelukunnalle tarkastettavaksi.   
  
4. Braille-neuvottelukunnan toimintasuunnitelma ja talousarvio vuodelle 2015

Tarkennetaan toimintasuunnitelman kohtaa foneettisten merkkien uudistaminen. Keskusteltiin sosiaalisessa mediassa käytettävien merkkien mukaan ottamisesta. Todettiin etteivät välttämättä tarpeellisia, voi olla vaikea saada toimimaan siten kuin tarkoitettu ja muuttuvat merkistönä nopeasti. Seurataan tilannetta. Markku ehdotti että palkittaisiin näkövammaisuuteen liittyvä opinnäyte syksyn pohjoismaisessa kokouksessa. Huomioidaan ainakin kasvatustieteellisestä näkökulmasta tehdyt opinnäytteet. Markku luonnostelee tarkemman esityksen ja kutsun, ja lähettää neuvottelukunnalle kommentoitavaksi. Tehdään tästä lisäys toimintasuunnitelmaan sekä huomioidaan talousarviossa. Hyväksyttiin toimintasuunnitelma ja talousarvio muuten.

5. Osallistuminen Novir-seminaariin Braille and Tactile Reading, 4.-6.3.2015 Tukholmassa

Maria osallistuu seminaariin. Tämän vuoden teemana on pistekirjoitus.

6. Riikka Hännisen Goodfeel-ohjelman koulutustilaisuus pe 23.1.2015

Koulutustilaisuus järjestettiin Iiriksessä. Osallistujia oli reilu parikymmentä, neuvottelukunnan jäsenistä Teuvo ja Tuija mukana. Kun Goodfeel-ohjeet valmistuvat, ne laitetaan neuvottelukunnan verkkosivuille. Lisätään myös mahdollisuuksien mukaan ohjeistusta, miten hakea tukea ohjelman hankintaan. Koulutukseen oltiin yleisesti ottaen tyytyväisiä. Kirsi ehdotti myös muiden koulutusten järjestämistä, toisi näkyvyyttä ja nostaisi profiilia.

7. Kuulumisia verkostopäiviltä 8.-9.1.2015

Tuija ja Maria osallistuivat. Erityisesti nousi esille apuvälineiden saatavuus maksajatahon vaihtuessa yläkoulun alkaessa. Kelan käsittelyaikataulun vuoksi apuvälineet saadaan vasta syyslukukauden ollessa pitkällä, ja tällöin oppilaat eivät enää välttämättä ota niitä käyttöön erilaisten syiden vuoksi. Hyöty apuvälineistä jää tällöin saamatta. Pohdittiin miten asiaan voisi vaikuttaa. Tuija ehdotti kyselyä koululaisille/lukiossa opiskeleville heidän apuvälineisiinsä ja niiden saamiseen liittyen, jotta saadaan taustatietoa. Viestintää tulisi kohdentaa ministeriölle, joka voi velvoittaa Kelaa toimimaan oppilaiden edun mukaisesti. Apuvälineiden myöntämisessä ongelmallista myös se, että tekniikkaa ei Kelassa seurata ja myönnetään apuvälineitä huomioimatta oppilaiden yksilöllisiä, monentasoisia tarpeita. Tuija lähtee työstämään kyselyä. Lisätään selvityksen teko toimintasuunnitelmaan.   
  
8. Pohjoismaisen Braille-neuvottelukuntien kokouksen järjestäminen Suomessa

Keskusteltavia asioita: aihe, ajankohta, Viron kutsuminen mukaan

Päätettiin kokouksen teemaksi motivaatio. Päätettiin alustavasti ajankohdaksi 1.-2. lokakuuta Iiriksessä. Tilana joko Celian Mechelin tai Braille-sali osallistujamäärästä riippuen. Aiemmin vieraiden majoitus on ollut hotelli Arthurissa. Kutsutaan Viro mukaan. Ensimmäinen päivä pidetään avoimena ja sijoitetaan siihen yleisesti kiinnostavat luennot ja mahdollinen juhlapuhuja tms. Toisena päivänä käsitellään neuvottelukuntien vuosiraportit. Pohdittiin aiheita. Pistenuoteista voisi olla puheenvuoro. Sähköiset ylioppilaskirjoitukset ja oppimateriaalin muuttuminen sähköiseen muotoon koskettavat kaikkia osallistujia. Markku ehdotti nimipuhujaksi vammaistutkimuksen professori Simo Vehmasta Helsingin yliopistosta.

9. Tilannekatsaus: Murra koodi -vihkonen, näkövammaisalan termisanasto ym.

Murra koodi –vihkosen työstäminen on loppusuoralla, Kirsi ja taittaja viimeistelevät. Pyydetään tarjous 1000 kpl:n painoksesta. Voidaan jakaa esimerkiksi kouluille, lasten kuntoutukseen, kirjastoille. Pyritään saamaan vihkonen valmiiksi niin, että Maria voi esitellä sen Tukholman seminaarissa. Termisanasto on Riitalla työn alla. Keskusteltiin termien määrittelyn hankaluudesta, erityisesti sähkökirja- ja e-kirja-termeistä.

10. Muut asiat

Sähköisen ylioppilaskirjoitusjärjestelmän nimeksi on valittu Abitti.

11. Seuraava kokous

Seuraava kokous pidetään keskiviikkona 29.4. klo 10.00 Celia-kirjastossa.

12. Kokouksen päättäminen

Kokous päätettiin klo 12.03.